נאוה בוקר

נאוה בוקר (נולדה ב-15 בנובמבר 1970) היא נשיאת עמותת יד עזר לחבר ועיתונאית. היא כיהנה כחברת הכנסת בכנסת ה-20 כסגנית יו"ר הכנסת מטעם מפלגת הליכוד, קודם לכן הייתה יו"ר קרן ליאור בוקר, עמותה שפעלה לקידום מערך הכבאות וההצלה אותה הקימה בעקבות אסון השריפה בכרמל בה נספה בעלה, תנ"צ ליאור בוקר.

ביוגרפיה
נאוה בוקר נולדה בחדרה, בת ליחיא ורומיה ג'רפי, עולים מתימן. היא גדלה בפרדס חנה-כרכור, סיימה לימודי תואר ראשון במדעי החברה ובמדעי הרוח, בבית ברל ובאוניברסיטה הפתוחה.

שנים רבות הייתה כתבת "ידיעות חדרה" ו"מעריב". בהמשך הייתה כתבת רווחה בערוץ הראשון, וכן יועצת תקשורת ומרצה.

היא נישאה, ילדה שתי בנות והתגרשה. בגיל 27 פגשה, במסגרת עבודתה כעיתונאית ב"מעריב", את מפקד משטרת חדרה, ליאור בוקר, ונישאה לו במה שהגדירה "נישואים אלטרנטיביים". תת-ניצב ליאור בוקר נספה כשניסה לחלץ צוערים מאוטובוס בוער באסון השרפה בכרמל ב-2010. לאחר פטירתו הרבתה לעסוק ציבורית בעניין השרפה בכרמל. ב-2012 הקימה את "קרן ליאור בוקר", שמטרתה שיפור מערך הכבאות, על ידי הקמת מרכז ארצי להכשרת כבאים, הרחבת מערך המתנדבים, רכישת ציוד ועוד. בוקר שמשה יו"ר הדירקטוריון של הקרן.

ב-2015, לקראת הבחירות לכנסת ה-20, הצטרפה להתמודדות בפריימריז במפלגת הליכוד שבוע לפני קיומם, במטרה להתמודד על המקום המשוריין לאישה חדשה - מקום 25. בוקר זכתה לייצוג במקום זה, ונבחרה לכנסת.

ב-23 ביולי 2015 התמודדה בבחירות החשאיות על מקום בוועדה לבחירת דיינים כמועמדת הקואליציה, והפסידה לח"כ רויטל סוויד מהמחנה הציוני, מועמדת האופוזיציה.

בחודש יוני 2016 נבחרה לשמש סגנית יושב ראש הכנסת, לאחר שחברי סיעת הליכוד בחרו בה כנציגת הסיעה, על פני ח"כ אורן חזן, שסיים את כהונתו בתפקיד לאחר שנה, יחד עם ח"כ נורית קורן. באותו חודש פרסמה כי 

לקראת הבחירות לכנסת ה-21 התמודדה בפריימריז של מפלגת הליכוד, ונבחרה במקום ה-50 הלא ריאלי.

ב-2020 השתתפה בתוכנית הריאליטי הישרדות VIP עונה 3. כיום היא מנהלת את עמותת "יד עזר לחבר" התומכת בניצולי שואה.

בפברואר 2022 אמרה כי לא תחזור לפוליטיקה. לקראת הבחירות המקומיות ב-2023 הצטרפה בוקר לרשימת הליכוד באור עקיבא.

קישורים חיצוניים

 
 
 
 נאוה בוקר על היום ששכלה את בעלה, מהתוכנית "גיל ריבה עד הבית", באתר רשת
 
 מזל מועלם, ח"כ נאוה בוקר: בגלל מאבקי אגו אין בישראל מוקד חירום משותף, באתר אל-מוניטור, 15 באפריל 2015
 
 
 
 
 ניב שטנדל, שרה ברוח, באתר mako, 19 בדצמבר 2018

הערות שוליים

חברות כנסת מטעם הליכוד
חברי כנסת מטעם הליכוד
הערוץ הראשון: שדרניות ומנחות
כתבי רווחה ישראלים
סגל מעריב
סגל ידיעות אחרונות
חברות הכנסת העשרים
חברי הכנסת העשרים
פרדס חנה-כרכור: אישים
עיתונאיות ישראליות
עיתונאים ישראלים
בוגרות האוניברסיטה הפתוחה
בוגרי האוניברסיטה הפתוחה
פוליטיקאים ישראלים שהשתתפו בתוכניות מציאות ישראליות
מתחרי הישרדות (ישראל)
סגני יושב ראש הכנסת בכנסת העשרים
ישראליות שנולדו ב-1970
ישראלים שנולדו ב-1970
חברי הכנסת: אנשי תקשורת